**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága 2022. február 22-i ülésére**

**Javaslat**

**a 2022. évi 54. Nemzetközi Diákjátékokon történő részvételre**

2022. augusztus 11-16. között az angliai Coventryben kerül megrendezésre az 54. Nemzetközi Diákjátékok (International Children’s Games).

A rendezvényre Szombathely Megyei Jogú Város küldöttsége is megkapta a meghívót. Városunk 1974. óta állandó résztvevője a versenyeknek, két alkalommal házigazdaként is fogadtuk a világ különböző tájairól érkező diák sportolókat.

A játékokat 2022-ben 7 sportágban, 12-15 éves korú (2007 – 2009-ben született) sportolók számára rendezik. A rendezvény hivatalos ideje alatt a szállás és étkezés költségeit a házigazdák finanszírozzák, míg a résztvevő csapatokat az útiköltség, illetve a többlet szállás-étkezés költségei terhelik.

A versenyekre való jelentkezés és részvétel regisztrációs díjának (500 euro) befizetési határideje 2022. február 25.

A Sport és Ifjúsági Iroda elkezdte a rendezvénnyel kapcsolatos előkészítő munkát. Az utazó sportolók kiválasztása a sportági szakemberek közreműködésével, a járványügyi követelmények figyelembevételével a következő hetekben történhet. Részvételre javasolt sportágak: atlétika, lány labdarúgás, úszás.

A delegáció sportoló tagjai: 8 fő lány labdarúgó, 4 fő úszó, 4 fő atléta.

A sportolókat mindhárom sportágban 1-1 edző, valamint a küldöttség sportszakmai vezetője és a város hivatalos képviselője, illetve egy fő tolmács kíséri.

Amennyiben az Önkormányzat 2022. évi költségvetésében a sportkiadások tételsorai között a „Nemzetközi Diákjátékok támogatása” tételsoron a Közgyűlés a költségvetés elfogadásával megfelelő előirányzatot biztosít, javaslom a szombathelyi delegáció eseményen való részvételét.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

Szombathely, 2022. február „ ”

(:Dr. László Győző:)

**HATÁROZATI JAVASLAT**

**…./2022. (II. 22.) VISB. számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága megtárgyalta a„Tájékoztatóa2022. évi 54. Nemzetközi Diákjátékokon történő részvételről” című előterjesztést és azt a benne foglaltak szerint elfogadja.
2. A Bizottság felkéri a polgármestert, hogy – amennyiben a Közgyűlés az önkormányzat 2022. évi költségvetésében a Sport ágazat kiadásai, „Nemzetközi Diákjátékok támogatása” tételsoron megfelelő előirányzatot biztosít - a Szombathelyi Sportközpont és Sportiskola Nonprofit Kft. részére a Diákjátékok költségeinek fedezetének folyósításáról gondoskodjon.

**Felelős:** Dr. Nemény András polgármester

Tóth Kálmán a Városstratégiai, Idegenforgalmi és Sport Bizottság

elnöke

(A végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kovács Balázs a Sport és Ifjúsági Iroda vezetője,

Kovács Cecília a Szombathelyi Sportközpont és Sportiskola Nonprofit Kft. ügyvezető igazgatója)

**Határidő:** azonnal (1. pont)

a 2022. évi költségvetési rendelet elfogadását követően (2. pont)